Pandemia

Pandemia (tovláá kreikakielâ sanijgijn πᾶν pan "puoh" já δῆμος demos "ulmuuh") lii epidemia mii lii levânâm maŋgáid nanamáid teikkâ maailmvijđosávt.

Pandemiah láá lamaš ovdâmerkkân koskâääigi čapis sorme, 1800- já 1900-lovoin čiččâm pandemiad tovâttâm kolera já ivij 1918–1919 espanjatavdâ. Uđđâsumos pandemia lii kiđđuv 2020 maailmvijđosávt levânâm koronapandemia COVID-19. 

WHO 6 uhketääsi
Maailm tiervâsvuotâorganisaatio WHO addel ellein vuálgám virustavdâi pandemiariiskâ miäruštâlmân kuttâ uhketääsi:

 Uhketääsi 1: Ellei viruseh iä toovât taavdâid ulmuin.
 Uhketääsi 2: Taavdâ njuámmum ellest ulmui lii aiccum. Máhđulâš pandemiauhke.
 Uhketääsi 3: Motomeh ovtâskâs ulmuuh puáccájeh influenssavirus keežild. Njuámmum ij čuuvtij njuámu ulmust nuubán.
 Uhketääsi 4: Lii čaittum, et tavdâ njuámu ulmust nuubán. Tavdâ leevvân siärvustáásán. Merhâšittee pandemiariskâ.
 Uhketääsi 5: Tavdâ njuámu ulmust nuubán aainâs-uv kyevti enâmist. Ollâ pandemiavaarâ. 
 Uhketääsi 6: Virus leevvân kukkenorroo enâmân. Pandemia joođoost.

Käldeeh

*